Erode rumeñma lladkütuniefi kom tati pu che müleyelu ta Tiro ka Sidon waria mew , welu tüfachi che kom kiñewi tañi dungumeafiel ta Erode mew . Ti pu Tiro ka Sidon waria che wenikawi engün tati longko ülmen Erode ñi kiñe küdawelkeetewchi wentru , Blasto pingelu . Fey Blasto mew feypifali engün tati longko ülmen Erode tañi kümelkawtuael , tati pu che Tiro ka Sidon waria mew am ngillakefulu fill iyael ka chemkün engün Erode tañi trokiñ mapu mew .